ΓΡΑΠΤΗ ΕΡΩΤΗΣΗ P-2728/01

υποβολή: Luigi Vinci (GUE/NGL) προς την Επιτροπή

(26 Σεπτεμβρίου 2001)

Θέμα: Σεβασμός των ανθρωπίνων δικαιωμάτων στην Τουρκία

Βρίσκεται σε εξέλιξη στην Τουρκία από αρκετούς μήνες μια απεργία πείνας μέχρις εσχάτων, στελεχών οργανώσεων της τουρκικής αριστεράς. Η ακραία αυτή μορφή διαμαρτυρίας που προκάλεσε μέχρι σήμερα 35 θύματα, ξεκινά από τις τρομακτικές συνθήκες κράτησης των πολιτικών κρατουμένων στις τουρκικές φυλακές και ιδιαίτερα από τη μεταρρύθμιση του σωφρονιστικού συστήματος που προβλέπει τη μεταφορά των πολιτικών κρατουμένων σε πολύ μικρά απομονωμένα κελιά. Στα τέλη Αυγούστου του 2001 μια διαδήλωση που οργάνωσε η HADEP σε διάφορες τουρκικές πόλειςπέρ της αναγνώρισης των πολιτιστικών και γλωσσικών δικαιωμάτων του κουρδικού λαού και άλλων μειονοτήτων που διαβιούν στην Τουρκία, κατεστάλη με βίαιο τρόπο από την τουρκική αστυνομία.

Ποια είναι η γνώμη της Επιτροπής για τα παραπάνω, δεν θεωρεί δε η τελευταία ότι τα γεγονότα αυτά είναι ασυμβίβαστα με το σεβασμό των πολιτικών κριτηρίων της Κοπενχάγης που διέπουν την προσχώρηση στην ΕΕ·

Απάντηση του κ. Verheugen Εξ ονόματος της Επιτροπής

(19 Οκτωβρίου 2001)

Η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου σχετικά με τις απεργίες πείνας μέχρις εσχάτων στην Τουρκία οι οποίες μέχρι σήμερα προκάλεσαν τον θάνατο 36 κρατουμένων.

Στις 21 Μαρτίου 2001, μετά τον πρώτο θάνατο κρατουμένου, η Επιτροπή, σε δήλωσή της στην Άγκυρα, την οποία εξέδωσε από κοινού με τη Σουηδική προεδρία, κάλεσε επειγόντως τις τουρκικές αρχές να λάβουν όλα τα απαραίτητα μέτρα για την αποφυγή άλλων θανάτων. Στο πλαίσιο αυτόπενθύμισε επίσης τις συστάσεις της Ευρωπαϊκής Επιτροπής για την Πρόληψη των Βασανιστηρίων.

Επιπλέον, η Επιτροπή εκφράζει τη λύπη της, από ανθρωπιστική άποψη, για τη συνεχιζόμενη απώλεια ανθρώπινων ζωών εξαιτίας των απεργιών πείνας και παράλληλα τονίζει ότι δενποστήριξε κατ' ουδένα τρόπο τις πολιτικές απόψεις εκείνων που βρίσκονται πίσω από αυτές.

Η Επιτροπή συνεχίζει να παρακολουθεί εκ του σύνεγγυς τις εξελίξεις σχετικά με την κατάσταση στις φυλακές, καθώς και τη λήψη εκ μέρους της κυβέρνησης ορισμένων μέτρων που αποσκοπούν στη γενική βελτίωση των συνθηκών κράτησης στις φυλακές.

Τα μέτρα αυτά αφορούν τη δημιουργία εγκαταστάσεων για τη βελτίωση των συνθηκών απομόνωσης στις φυλακές τύπου F, τη θέσπιση του συστήματος των δικαστών εκτέλεσης για τη διεκπεραίωση καταγγελιών που αφορούν ενέργειες που αναλαμβάνονται σε σχέση με τους κρατούμενους και τη δημιουργία επιτροπών παρακολούθησης για τη διενέργεια ελέγχων και τηνποβολή εκθέσεων στις αρχές σχετικά με τις συνθήκες διαβίωσης καιγιεινής των κρατουμένων καθώς και σχετικά με τις μεταφορές και τα πειθαρχικά μέτρα που επιβάλλονται σ' αυτούς.

Η Επιτροπή πιστεύει ότι η εφαρμογή αυτών των σχετικά πρόσφατων μέτρων θα αποτελέσει θετικό βήμα προς τη διευθέτηση της συνεχιζόμενης κρίσης. Επίσης, αναμένεται να συμβάλει στην προσαρμογή των συνθηκών κράτησης με τα διεθνή πρότυπα, γεγονός που αποτελεί μία από τις προτεραιότητες της εταιρικής σχέσης για την προσχώρηση της Τουρκίας στην Ένωση.

Στο πλαίσιο της προσεχούς ετήσιας έκθεσης που συντάσσει για την πορεία της Τουρκίας προς την προσχώρηση, η Επιτροπή θα ασχοληθεί λεπτομερέστερα με το θέμα αυτό καθώς και με άλλα θέματα που άπτονται των ανθρωπίνων δικαιωμάτων, όπως η ελευθερία του συνεταιρίζεσθαι και η ελευθερία της ειρηνικής συνάθροισης, στις οποίες αναφέρεται το Αξιότιμο Μέλος του Κοινοβουλίου.